**O D G O V O R**

na prateni~ko pra{awe od pratenikot Vlado Bu~kovski postaveno

na 30-ta sednica na Sobranieto na Republika Makedonija

odr`ana na 27 noemvri 2008 godina

Процесот за регулирање на меѓусебните долгови и побарувања на државите наследнички на поранешна СФРЈ и Руската Федерација, настанати во времето на постоење на поранешниот СССР, е утврден во Меморандумот за разбирање, потпишан на 17.09.2003 година.

Согласно тој Меморандум, Руската Федерација и должи на Република Македонија 97 милиони клириншки долари, кои изнесуваат 60,6 милиони американски долари.

Меѓувладината македонско-руска комисија за трговско-економска соработка, уште од средбата одржана на 5.06.2003 година дава разни предлози за затворање на долгот преку набавка на стоки и услуги од Руската Федерација.

Владата на Руската Федерација во 2003 година предложила потпишување Спогодба за регулирање на долгот преку испорака на стоки и услуги, при што, руската страна треба да добие намалување на обврската од 25%, односно вредноста на испорачаните стоки и услуги да биде околу 48,5 милиони УСД.

Владата на Република Македонија го прифатила овој предлог на 28.06.2004 година, при што, за време на одобрување на текстот на спогодбата, предложените стоки и услуги станале неактуелни (биле набавени од други извори).

Во текот на 2005 и 2006 година, за жал, активностите на ова поле биле замрени.

Во почетокот на 2007 година македонската страна ги интензивира активностите, така што во март 2007 година се одржуваат преговори за доусогласување на Спогодбата, на кои македонската делегација излегува со следните предлози:

- да се укине намалувањето на обврската на Руската Федерација за 25% и долгот да се врати во вкупниот износ од 60,6 милиони УСД;

- долгот да се затвори преку реализација на неколку конкретни проекти поврзани со гасификација на Република Македонија. Проектите кои се предложени од македонската страна: 1/ затворање на гасоводниот систем околу Скопје, *2/* изградба на магистрален гасовод до Штип, 3/ изградба на магистрален гасовод до Неготино и 4/ изградба на магистрален гасовод до Тетово.

Иако првично беше најавено дека текстот на Спогодбата ќе се доусогласи за да истата биде потпишана во април 2007 година, руската страна есента 2007 година одговори дека прифаќа долгот да се отплати преку проекти поврзани со гасификацијата на Република Македонија и го прифати македонскиот предлог долгот да го врати во цел износ (без намалување од 25%). Меѓутоа, остана на експертско ниво да се допрецизира постапката и техниката на пребивањето на долгот при реализација на проектите, со цел, финално доусогласување на Спогодбата.